สวัสดีครับคุณ ผมมีเรื่องที่ค่อนข้างลำบากใจมากๆครับ ประจำเดือนแฟนผม มาวันที่23มี.ค แล้วทำได้มีเพศสัมพันธ์วันที่26มี.ค แบบไม่ป้องกันและหลั่งใน ประจำเดือนมา4วัน ซึ่งเป็นวันสุดท้ายที่มีประจำเดือนมา ระยะรอบประจำเดือน ผมได้ลองหาค่าเฉลี่ยแล้ว คือ31-32วัน แล้วผมได้มีเพศสัมพันธ์อีกครั้งในวันที่9เม.ย ไม่ได้ป้องกันแต่ไม่ได้หลั่งใน มีการสอดใส่ประมาณ20-30วินาที แล้วเอาออก ปัญหาของผมตอนนี่คือแฟนผมปกติแล้วจะมีอาการก่อนมีประจำเดือน1-2สัปดาห์ก่อนจะมีประจำเดือน แต่ครั้งนี่แฟนผมไม่มีอาการเจ็บท้องหรือไม่มีอาการใดๆเลย อยากทราบว่าแฟนผมจะตั้งครรภ์หรือไม่ครับ และเป็นไปได้ไหมครับที่จะไม่มีอาการก่อนเป็นประจำเดือน
สวัสดีค่ะ การมีเพศสัมพัันธ์แบบไม่ป้องกันและหลั่งในนั้น สามารถทำให้เกิดการตั้งครรภ์ได้ไม่ว่าช่วงใดของเดือน ไม่ควรพยายามนับวันไข่ตกหรือนับรอบเดือนเพื่อคุมกำเนิด เพราะมีโอกาสผิดพลาดได้สูง ทุกครั้งที่มีเพศสัมพันธ์ควรใส่ถุงยางอนามัยหรือกินยาคุมแบบแผงรายเดือนป้องกันไว้ก่อนค่ะโดยสัญญาณที่บ่งบอกว่าอาจจะมีการตั้งครรภ์คือการที่ประจำเดือนมาช้ากว่าปกติ หรือช้ากว่า 35 วันจากรอบก่อน แต่จริงๆไม่ต้องรอให้ประจำเดือนขาด ก็สามารถยืนยันการตั้งครรภ์ได้ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิค่ะ อาการก่อนประจำเดือนไม่ได้บ่งบอกอย่างชัดเจนว่าประจำเดือนจะมาหรือไม่ ถ้าไม่สบายใจแนะนำยืนยันการตั้งครรภ์ดังกล่าวไป หรือไปยืนยันที่รพ.ด้วยผลเลือดหรือปัสสาวะอีกครั้งค่ะ